kk ru kk kk kk kk kk kk uk kk kk kk kk kk es es es en ru en ru kk ru ky kk kk kk bg bg id kk kk kk de en kk kk kk kk kk kk kk kk kk kk kk kk kk kk kk kk kk kk kk en kk kk kk kk kk kk de zh kk de oc kk de zh kk de fr kk ru ru ru ru it ru kk en kk kk de kk de kk de kk de kk de kk de kk de kk de kk de kk de kk de kk kk kk en kk kk kk kk de kk de kk de kk de kk de kk kk ru ky kk ru kk kk kk kk ru uk uk kk es en uk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk ru kk ru kk
ІШКІ ТУРИЗМ ИГІЛІККЕ БАСТАЙДЫ — "Алматы-ақшамы" қоғамдық-саяси газеті
Біздің мәдени мұраларымыз Стамбұл көрмесінде
Үш тіл білу – заман талабы
КОММУНАЛДЫҚ ТӨЛЕМДЕР ТУРАЛЫ НЕ АЙТАСЫЗ?
ҰСТАЗДА ДА ҰСТАЗ БАР, ұлағаты бір бөлек
(Бурабайда өткен жиында Елбасы осыны ашып айтты)
Жаз – курортты маусым. Туризмнің мемлекет қазынасына түсірер ықтимал қаржысын есепке алсақ, саланың қайтары­мының қаншалықты екенін бірден білуге болады. Өкінішке орай, бұған дейін жас мемлекет ішкі туризмге анау айтқандай көңіл бөле қойған жоқ. Күні кешеге дейін туризмнің мемлекет қазынасына түсірер қаржысы 0,2 пайыздан аспай келді. Ол түсінікті де. Жас мемлекеттің мұнай мен жерасты байлықтарының мол қоры тұрғанда оған көңіл бөле қоймауы да заңды-тұғын. Дегенмен, бір ғана Испания сияқты мемлекеттің жалпы мемлекеттік кіріс көзінің 62 пайызының осы ішкі туризмнен түсетінін қаперге алсақ, сала­ның қайтарымы онсыз да белгілі болмақ.
Соңғы кезде ел басшылығының бұл шаруаға да көңіл бөле бастағаны байқа­лады. Таяуда Нұрсұлтан Назарбаев Бура­байда шаңғы секіртпесінің ашылуына байланысты өткен жиында осы мәселеге баса тоқталды. Айта кету керек, көрікті Көкше жері үшін шаңғы спорты да, секіртпе де таңсық емес. 1998 жылы Көк­ше­тауға көшіп барған Экология министр­лігінің қаржысына қаладан 30 шақырым жердегі Елікті тауынан заманауи секіртпе ашылған болатын. Ондағы сервис басқаны айтпағанда, Скандинавия елінен келген қысқы спорт мамандарын да таңдай қақтырғаны бар. Соған қарағанда, Бура­бай­дағы секіртпе де анау-мынау емес, мемлекет қаржысын молайтудың бір тетігі болатынға ұқсайды.
Сол салтанатта Елбасы «Шетелдік мақтаныштарға балама бола алатын көрікті өңірлердің Қазақстанда да жеткілікті екеніне баса тоқталды. Сондай-ақ, соңғы жылдары үкімет экономиканы шикізатқа тәуелділіктен арылтуға және қазынаны толтырудың басқа қайнар көздерін табуға құлық байқатып отыр. Оның перспекти­валы бағыттарының бірі – туризм. Істі дұрыс жолға қойған жағдайда сала әжеп­тәуір кіріс беруге тиісті, дейді мамандар. Дегенмен, әлі күнге дейін туристік индус­трияның сервисі мен инфрақұрылымы көңіл толтырмай отырғаны және рас.
Осыған байланысты Елбасы былай деді:
– Біздің отандастарымыздың әлемнің әр түкпірінде бармаған курорты қалмады. Теңізді де, мұхитты да, түрлі курортты аймақтарды да, бәрін-бәрін көрді. Олардың арасында, жасыратыны жоқ, өзім де бармын. Демек, отандастарымызға Қазақ­станның да көрікті аймақтарын көретін кез келді. Қазір мемлекет бұл мәселеге әжеп­тәуір көңіл бөліп отыр. Оның үстіне бұл ел экономикасы үшін аса кірісті сала болмақ.
Ең алдымен Елбасы мұндай жоспарды жүзеге асыру үшін инвестиция тартудың қажеттілігіне тоқталды. Дегенмен, туристер мен инвесторлардың жолы жаман, электр қуаты, жылу мен жарығы жоқ аймақтарға қызыға қоюы да екіталай. Ол аз десеңіз, туристік саланың қазіргі таңдағы маманда­рының кәсіби машығын айтпағанда, мәде­ниеті де төмен болып отыр. Осы мәселе­лерді қаузай келе Нұрсұлтан Назарбаев Бурабай курорты аймағын дамытудың болашағы мол екеніне тоқталды.
– Рас, біз демалыс аймақтарында қонақүй мен түрлі көңіл көтеретін орындар ашып отырмыз. Ал онда қандай мамандар жұмыс істейді? Бұл енді ойлануды қажет ететін сауал. Сондықтан меніңше, алдымен сервис мәселесін шешу керек. Себебі, ішкі туризмді дамытуда сервис пен персоналдың маңызы зор. Алдымен, бұл салаға жастарды оқытып, дайындаудың қажеттілігі үлкен. Бурабай курорттары дұрыс жұмыс істеп кетсе, адамдардың игілігіне айналмақ. Осылайша шеттен ағылған туристерден де мемлекет қазынасына қаржы түспек. Шынтуайтына келгенде, біздің еліміздегі көрікті аймақтардың бірден-бірі де Бурабай ғана емес, – деді Нұрсұлтан Әбішұлы Бурабайда өткен жиында.
Бұл мәселеге тоқталған кезде біздің де Мемлекет басшысының елдегі туристік саланы модернизациялауға ерекше көңіл бөліп отырғанын айтпай кетуімізге бол­майды. Шынында да Қазақстанда туристік саланы дамытуға лайықты өңірлер баршы­лық. Мәселен, жақында ғана облыс орта­лығы атанған, түркі дүниесінің рухани астанасы Түркістан қаласын айтуға болады. Ондағы сакральды орындардың маңызы әлемдегі ең мықты деген өңірлердегіден әсте кем емес.
Қазір Мемлекет басшысының бастама­сымен 2023 жылға дейін созылатын ішкі туризмді дамытудың бес жылдық жоспары қолға алынды. Әрі оның өлшеулі мерзімі де бар.
Осы мәселеге тоқтала келе, Нұрсұлтан Әбішұлы алдымен Бурабайға жан-жақтан тартылған жолдарды жөндеу керек екенін ескертіп өтті. Қазір Астана мен Бурабай арасында алты жолақты автобан бар. Таяуда оған күрделі жөндеу жүргізілді. Теміржол тартылды. Көкшетау қаласының әуежайы жөнделді.
Соған қарағанда елімізде алдағы уақыт­та туризмнің қарыштап алға басатыны күмәнсіз сияқты.
Айта берсек, туризм саласына қатысты отандық брендтер баршылық. Зеренді мен Бурабайдың тура өліара тұсында Қараүңгір деген шағын ғана мөлдір көл бар. Ортасын бөліп жатқан ештеңе болмаса да, осы Қараүңгір көлінің бір жағының суы  тұщы, бір жағының суы – тұзды. Тұщы жақта балық көп. Ал тұзды жақта тіршілік атаулы атымен жоқ. Есесіне оның емдік, шипалық қасиеті басым. Кереметі сонда, бір көлдің аясындағы осындай керемет құбы­лыс ешқандай кедергісіз, араға тартыл­ған тас бөгетсіз жүзеге асып тұр.
Соңғы кезде Қараүңгірдің осынау спицификалық ерекшелігіне дәрігер мамандар айрықша көңіл бөле бастады. Алдағы уақытта отандық туризмді дамыту­да осы Қараүңгірдің де өзіндік үлес салмағы болары даусыз. Алайда, бұл айрық­ша көлдің ешқандай инфрақұры­лымы да, вилла, коттедждері де жоқ. Әзірге сол тұма, табиғи қалпында.
Жалпы, мамандар курортты аймақтарға клиент табудың басты мүмкіндіктерінің бірінің инфрақұрылым мен сервис мәдениетіне сай анықталатынын айтады. Алакөлге келсек, қазір демалыс аймағының инфрақұрылымы мен сервис мәдениетіне көңіл бөліне бастады. Бұған дейін ондағы қонақүйлер мен шипажайлар әлемдік стандартқа сәйкеспейтін.
Алдымен Алакөлге жол қатынасы қиынның қиыны. Биылдан бастап Алма­тыдан осы курортты аймаққа теміржол қатынасы қалыптастырылғаны да дәтке қуат. Ал Алакөлге қатынайтын автомобиль жолы мүлдем сорақы жағдайда. Оның үстіне ондағы сервис мәдениеті де көңіл көншітпейді. Туристердің ондағы тамақтың сапасы мен тұрақжай мәселесінің сапасыз­дығын айтып, жиі шағымданатыны да өтірік емес.
Өткен айда Қазақстан Республикасы Инвестициялар және даму министрі Жеңіс Қасымбек республика бойынша 2020 жылға дейін 23 мың шақырым жергілікті және республикалық маңыздағы автомо­биль жолының стандартқа сәйкестенді­рілетіні туралы үмітті сөз айтты. Бұл жердегі мәселенің алдымен елдегі туризмге қатысты екені айтпаса да түсінікті.
Бір сөзбен айтқанда, қазақ үкіметі үсті­міздегі жылы отандық туризмді дамытуды басты бағдарлардың бірі есебінде қарас­тырып отыр. Демек, көп ұзамай біздің елдегі туристік сервис те әлемдік стандарт­тарға сәйкесуі мүмкін.
Әрі мәселенің тікелей Мемлекет басшы­сының бақылауында екенін де айта кетуге тиістіміз.
Facebook Twitter Google+ VKontakte Odnoklassniki WhatsApp Telegram Viber Email арқылы бөлісу Басып шығару
ІШКІ ҚУАТЫ ҒАЖАП БОЛАТЫН
АЛМАТЫНЫҢ КӨРКІ ТАЗАЛЫҒЫНДА ҒОЙ
Қандай жағдайда жәбірленушіге өтемақы беріледі?
Өмірзақ АЙТБАЙҰЛЫ: «Ісләмтану ілімінің негізін қалаған «Алматы ақшамы» газеті
ПОЛИЦЕЙЛЕРГЕ КЕҢ ӨКІЛЕТТІЛІК БЕРГЕН ДҰРЫС ПА?
Асхат ОРАЗОВ, кавист: Әлемде жүзімнің екі мыңнан астам түрі бар
Добавить комментарий Отменить ответ
Ваш e-mail не будет опубликован. Обязательные поля помечены *
Асхат ОРАЗОВ, кавист: Әлемде жүзімнің екі мыңнан астам түрі бар
«ТАЛПЫНҒАН АДАМ МАҚСАТЫНА ЖЕТЕДІ»
«…ТӨРДЕГІ ОРЫН – ҰСТАЗДІКІ»
КОММУНАЛДЫҚ ТӨЛЕМДЕР ТУРАЛЫ НЕ АЙТАСЫЗ?
Жаңа әліпбидегі ЖАЛПЫХАЛЫҚТЫҚ ДИКТАНТ
Қар келді, қарбалас келді
ӘЛІПБИ ӘЛЕМІ МЕН ӘДЕБІ
ШЫМБҰЛАҚТЫенді мөлдір шыныдан көре аламыз
БЕЛСЕНДІ ӨМІР – БЕЛСЕНДІ ҚАЛАXІ Азаматтық форум болып өтті
«ТАЛАНТ деген өңделмеген жауһар тәрізді»
Қазақстан Республикасының Президенті-Елбасы Н.Ә. Назарбаевтың Қазақстан халқына Жолдауы
ҚАЗАҚСТАННЫҢ 100 ЖАҢА ЕСІМІ
№130, 15 қараша, 2018 жыл
Алма, Алматы және «Алматы ақшамы»
АТАҒЫН «ОЙНАТЫП», СЫЗДАНЫП ОТЫРАТЫНДАРҒА ЖАНЫМ АШИДЫ
ҚОҒАМНЫҢ ҮНІ МЕН ТЫНЫСЫ
«СУ СҰРАСАМ, СҮТ БЕРГЕН, АЙРАН БЕРГЕН…»
Газет Қазақстан Республикасының Мәдениет және ақпарат министрлiгiнде тiркелiп, тiркеу туралы №13246-Г куәлiгi берiлген.
Мекен-жайымыз: Индекс: 050022, Шевченко көшесi, 106 А
Тел.: +7 727 292 66 50,
Факс: +7 727 292 66 48
© Copyright 2018, "Алматы-ақшамы" қоғамдық-саяси газеті. Барлық құқықтар қорғалған.
Facebook Twitter Google+ WhatsApp Telegram Viber